PROJEKTS

LATVIJAS REPUBLIKAS MINISTRU KABINETS

2011.gada Rīkojums Nr.

Rīgā (prot. Nr. .§)

**Par Rīgas Purvciema amatu skolas un Rīgas Tūrisma un tirdzniecības skolas likvidāciju, nododot to uzdevumus valsts sabiedrībai ar ierobežotu atbildību „Rīgas pārtikas ražotāju vidusskola”**

 1. Saskaņā ar Valsts pārvaldes iekārtas likuma 15.panta ceturtās daļas 2.punktu un Profesionālās izglītības likuma 14.panta pirmo daļu, ar 2011.gada 1.septembri likvidēt Izglītības un zinātnes ministrijas (turpmāk – ministrija) padotībā esošās valsts izglītības iestādes – Rīgas Purvciema amatu skolu un Rīgas Tūrisma un tirdzniecības skolu – un nodot to uzdevumus valsts sabiedrībai ar ierobežotu atbildību „Rīgas pārtikas ražotāju vidusskola” (turpmāk – sabiedrība).

 2. Noteikt, ka sabiedrība ir Rīgas Purvciema amatu skolas un Rīgas Tūrisma un tirdzniecības skolas mācību programmu, funkciju, tiesību,saistību (tajā skaitā tiesību un pienākumu, kas izriet no spēkā esošajām darba tiesiskajām attiecībām), prasību, bilancē esošās mantas, lietvedības un arhīva pārņēmēja.

 3. Ministrijai līdz 2011.gada 1.jūnijam izveidot Rīgas Purvciema amatu skolas un Rīgas Tūrisma un tirdzniecības skolas likvidācijas komisiju. Likvidācijas komisijai:

3.1. līdz 2011.gada 1.augustam veikt Rīgas Purvciema amatu skolas un Rīgas Tūrisma un tirdzniecības skolas materiālo un finanšu līdzekļu inventarizāciju, kā arī bilancē esošās mantas un saistību apjoma noteikšanu;

3.2. līdz 2011.gada 1.septembrim nodrošināt Rīgas Purvciema amatu skolas un Rīgas Tūrisma un tirdzniecības skolas slēguma bilances sastādīšanu, kā arī nodrošināt mācību programmu, funkciju, prasību, bilancē esošāsmantas un saistību, arhīva un lietvedības nodošanu sabiedrībai.

4. Pēc Rīgas Purvciema amatu skolas un Rīgas Tūrisma un tirdzniecības skolas likvidācijas līdz 2011.gada 1.oktobrim mainīt sabiedrības nosaukumu uz „Valsts sabiedrība ar ierobežotu atbildību „Rīgas Pārtikas un viesmīlības profesionālā vidusskola””.

 5. Ministrijai, kā valsts kapitāla daļu turētājai sabiedrībā, nodrošināt nepieciešamās darbības sabiedrības firmas maiņai.

 6. Sabiedrībai līdz 2011.gada 1.novembrim veikt nepieciešamās darbības, lai grozītu Rīgas pilsētas zemesgrāmatu nodaļas Rīgas pilsētas zemesgrāmatas nodalījuma Nr.1000 0005 0592 ierakstus, mainot nekustamā īpašuma (nekustamā īpašuma kadastra Nr.0100 571 0351) Nīcgales ielā 26, Rīgā, īpašnieka nosaukumu uz „Valsts sabiedrība ar ierobežotu atbildību „Rīgas Pārtikas un viesmīlības profesionālā vidusskola””.

7. Ministrijai līdz 2011.gada 1.decembrim sagatavot un iesniegt Ministru kabinetā kā Ministru kabineta lietu Ministru kabineta rīkojuma projektu par valsts nekustamo īpašumu – nekustamā īpašuma (nekustamā īpašuma kadastra Nr.0100 004 0001) Marijas ielā 4, Rīgā, nekustamā īpašuma (nekustamā īpašuma kadastra Nr.0100 571 0478) Augusta Deglava ielā 41A, Rīgā, nekustamā īpašuma (nekustamā īpašuma kadastra Nr.0100 071 2435) Augusta Deglava ielā 41A, Rīgā, nekustamā īpašuma (nekustamā īpašuma kadastra Nr.0100 071 2793) Augusta Deglava ielā 41A, Rīgā, un nekustamā īpašuma (nekustamā īpašuma kadastra Nr.0100 071 2794) Augusta Deglava ielā 41A, Rīgā –, kas ierakstīti zemesgrāmatās uz Latvijas valsts vārda ministrijas personā, ieguldīšanu sabiedrības pamatkapitālā.

8. Ar skolu likvidāciju saistītos izdevumus segt no ministrijas budžeta programmas 02.00.00. „Profesionālās izglītības mācību iestādes” apakšprogrammā 02.01.00. „Profesionālās izglītības programmu īstenošana” 2011.gadam Rīgas Purvciema amatu skolai un Rīgas Tūrisma un tirdzniecības skolai apstiprinātajiem budžeta līdzekļiem.

Ministru prezidents V.Dombrovskis

Izglītības un zinātnes ministrs R.Broks

Iesniedzējs: Izglītības un zinātnes ministrs R.Broks

Vizē: Valsts sekretāra vietniece

struktūrfondu jautājumos,

valsts sekretāra pienākumu izpildītāja L.Sīka

18.02.11 10:59

480

Dz.Kalniņa 67047942

dzintra.kalnina@izm.gov.lv